# Päikesesüsteemi vaataja

Päikesesüsteemi vaataja
Päikesesüsteemi vaataja

See abivahend näitab Päikesesüsteemi peaaknas parajasti kehtival kuupäeval ja kellaajal. Päikest kujutab kollane punkt joonise keskel, planeetide orbiidid on näidatud korrektsete suhteliste diameetritega ringidena, mille keskpunktiks on Päike. Iga planeedi parajasti kehtiv asukoht on näidatud värvilise punktina, selle juures on ka nimesilt. Vaadet saab suurendada ja vähendada klahvidega + ja -.

Praeguses versioonis näidatakse Päikesesüsteemi üpris lihtsustatud mudelit. Meil on kavas tulevikus seda tublisti parandada, näiteks näidata orbiite ellipsite, mitte korrapäraste ringidena. Samuti tahaksime muuta võimalikuks tsentreerida vaate suvalisele asukohale (praegu on kese fikseeritud Päikesele), samuti lubada muuta kuupäeva ja võimaluse korral animeerida ka näitamise ajateljel. Lisaks sellele kuulub tulevikuplaanide hulka ka komeetide ja asteroidide lisamine.