&Mike.McBride; &Mike.McBride.mail;
&Jost.Schenck; &Jost.Schenck.mail;
Marek
Laane

    bald@online.ee

Tõlge eesti keelde
2004-05-04
3.2
KDE
KControl
tegevused
akna asetus
akna suurus

## Akende käitumine

Selle mooduli ülaosas on näha mitme paneeli nimed: Fookus, Toimingud, Liigutamine ja Muud. Paneelil Fookus saab määrata, kuidas aknad satuvad fookusse või kaovad fookusest, &ie; muutuvad aktiivseks või mitteaktiivseks. Paneelil Toimingud saab määrata, kuidas aknad reageerivad hiireklõpsule. Paneel Liigutamine võimaldab määrata, kuidas käituvad aknad liigutamisel ja milline on nende asend käivitamisel. Muud võimalused pakuvad mõningaid kitsamaid valikuid, näiteks akende liigutamist töölaudade vahel ja nende varjamist.

Pane tähele, et siinsetel seadistustel ei ole mingit mõju, kui sa ei kasuta &kde; enda aknahaldurit &kwin;. Kui kasutusel on mõni muu aknahaldur, siis vaata palun selle dokumentatsioonist, kuidas akende käitumist kohandada.

### Fookus

Töölaua fookus tähendab akent, milles kasutaja parajasti tööd teeb. Fokuseeritud akent nimetatakse sageli ka aktiivseks aknaks.

Fookus ei tähenda tingimata esiplaanil asuvat akent — viimase kohta kasutatakse mõistet tõstetud ja kuigi ka seda saab siin seadistada, käib fookuse ja tõstmise kohandamine eraldi.

#### Fookuse reegel

&kde; saab fookuse määramiseks kasutada nelja meetodit:

Fokuseerimiseks vajalik hiireklõps

  Aken muutub aktiivseks sellele klõpsates.

Fookus järgib hiirt

  Akna aktiveerib hiirekursori viimine selle kohale. Uued aknad, näiteks minikäsurida, mida saab välja kutsuda kiirklahviga &Alt;F2, saavad fookuse, ilma et oleks vaja spetsiaalselt neile hiirega osutada.

  Mõnes muus aknahalduris kannab see nimetust Sloppy focus follows mouse.

Fookus hiire all

  Aktiivseks muutub aken, mis asub hiirekursori all. Kui hiir ei asu akna kohal, vaid on näiteks lihtsalt töölaual, on fookuses aken, milles hiirekursor viimati asus. Uued aknad, näiteks minikäsurida, mida saab välja kutsuda kiirklahviga &Alt;F2, ei saa automaatselt fookust, selleks tuleb hiirekursor nende kohale viia.

Fookus kindlalt hiire all

  Sarnane võimalusega Fookus hiire all, kuid veelgi jäigema tõlgendusega: aktiivne on ainult see aken, mille kohal asub hiirekursor. Kui hiirekursor ei asu ühegi akna kohal, ei ole ka ühelgi aknal fookust. Uued aknad, näiteks minikäsurida, mida saab välja kutsuda kiirklahviga &Alt;F2, ei saa automaatselt fookust, selleks tuleb hiirekursor nende kohale viia.

  Pane tähele, et Fookus hiire all ja Fookus kindlalt hiire all takistavad teatud omaduste korrektset tööd, näiteks akende läbikerimist kiirklahviga &Alt;&Tab;.

Kui oled määranud fookuse reegli, võid asuda akna tõstmise valikute kallale.

Märkides ära kasti Automaatne tõstmine, toob &kde; esiplaanile akna, mille kohal hiir on määratud aja viibinud. See sobib väga hästi kokku võimalusega Fookus järgib hiirt. Viivituse vajaliku kestuse saab määrata liugurit või kerimiskasti kasutades.

Liiga lühikese viivituse määramine võib põhjustada akende kiiret vahetamist, mis ei pruugi just hästi mõjuda keskendumisele. Enamik inimesi on rahul viivitusega 100-300 ms. Võib-olla on see natuke aeglane, kuid igal juhul on nii võimalik teel mingisse sihtpunkti liikuda hiirega üle mõne akna nurga, ilma et see tingimata esiplaanile kargaks.

Kui Automaatne tõstmine ei ole lubatud, kontrolli, et märgitud oleks võimalus Klõps tõstmiseks. Kindlasti ei meeldiks sulle, kui keelatud oleks nii Automaatne tõstmine kui Klõps tõstmiseks, sest sellisel moel ei saakski aknaid tõsta.

#### Liikumine

Sektsioonis Liikumine saab määrata liikumise rakenduste või töölaudade vahel klahvikombinatsioonide &Alt;Tab või &Ctrl;Tab abil.

Liikumine rakenduste vahel klahvikombinatsiooniga &Alt;Tab, &ie; hoides all klahvi &Alt; ning samal ajal korduvalt vajutades tabulaatoriklahvi (Tab), võib aset leida kas &kde; või CDE režiimis: &kde; režiimis ilmub &Alt; klahvi all hoides keset ekraani nähtavale kast, mis näitab parajasti võimalikke rakendusi, CDE režiimis aga visuaalne tagasiside puudub.

Lõpuks saab valida võimaluse Kõigi töölaudade akende läbijalutamine. Kui see on lubatud, näitab klahvikombinatsioon &Alt;Tab kõiki aknaid kõigil töölaudadel ning viib akna valimise korral sind vajalikule töölauale. Kui see on keelatud, näidatakse klahvikombinatsiooniga &Alt;Tab ainult parajasti aktiivse töölaua rakendusi ning muule töölauale lülitumiseks tuleb kasutada klahvikombinatsiooni &Ctrl;Tab.

Kui märkida ära kast Tagasihüpe töölaual liikumisel, siis pärast seda, kui on jõutud viimasele töölauale, viib uuesti klahvi TAB vajutamine tagasi esimesele töölauale.

Paljud inimesed eelistavad anda virtuaalsetele töölaudadele oma nime, et neid eristada näiteks selle järgi, milleks neid tavaliselt kasutatakse. Sellisel juhul on mõtet sisse lülitada võimalus Töölaua vahetamisel näidatakse korraks selle nime, mis võimaldab teada saada, millisele töölauale parajasti jõuti.

### Tegevused

Sellel paneelil saab määrata, mis juhtub aknaga hiireklõpsu korral. Paneel jaguneb neljaks sektsiooniks.

#### Topeltklõps tiitliribal

Selles sektsioonis on üksainus rippmenüüga kast. Valikuvõimalused on Varjab, Maksimeerib (mitu varianti) ja Langetab.

Kui valitud on Maksimeerib, maksimeerib &kde; akna, kui selle tiitliribal tehakse topeltklõps. Soovi korral saab siin täpsustada, kas aken maksimeeritakse ainult horisontaalselt või ainult vertikaalselt.

Võimalus Varjab tähendab aga akna taandumist pelgalt tiitliribaks. Uue topeltklõpsuga tiitliribal saab aknale taas normaalsuuruse anda.

Akna varjamise võib määrata ka automaatselt lõppema lihtsalt hiire liigutamisega üle varjatud akna tiitliriba. Selleks märgi ära kast Hoveri lubamine paneelil Muud. See on hea viis saada juurde ruumi töölaual, kui sul on näiteks vaja lõigata ja kleepida paljude akende vahel.

#### Tiitliriba & raam

Selles sektsioonis saab määrata, mis juhtub pärast ühekordset klõpsu akna tiitliribal või raamil. Pane tähele, et ka ühe ja sama akna puhul võib klõpsule anda erineva tähenduse sõltuvalt sellest, kas aken on aktiivne või mitte.

Hiirenuppude, muuteklahvide, aktiivse ja mitteaktiivse akna kõikvõimalike kombinatsioonide jaoks on sul võimalik siin määrata just meelepärane lahendus. Tegevused on järgmised:

Aktiveerib

  Muudab akna aktiivseks.

Langetab

  Eemaldab akna ekraani allossa, viies ta vaateväljalt minema.

Mitte midagi

  Täpselt nagu öeldud - ei juhtu mitte kui midagi.

Operatsioonide menüü

  Tekitab väikese alammenüü, kus saab valida aknaga seotud käske (&ie; maksimeeri, minimeeri, sulge &etc;).

Tõstab

  Toob akna ekraanil esiplaanile. Kõik aknad, mis tõstetuga kattuvad, varjatakse selle taha.

Lülitab tõstmist ja langetamist

  Tõstab akna, mis ei ole esiplaanil, ning langetab akna, mis on esiplaanil.

#### Mitteaktiivne sisemine aken

Mooduli selles osas saab määrata, mis juhtub ükspuha millisega hiire kolmest nupust mitteaktiivsele aknale klõpsates.

Valikud on järgmised:

Aktiveeri, tõsta ja lase klõps mööda

  Muudab klõpsatud akna aktiivseks, toob selle esiplaanile ning edastab hiireklõpsu aknas avatud rakendusele.

Aktiveeri ja lase klõps mööda

  Muudab klõpsatud akna aktiivseks ja edastab hiireklõpsu aknas avatud rakendusele.

Aktiveerib

  See muudab lihtsalt klõpsatud akna aktiivseks, klõpsu ennast aknas avatud rakendusele ei edastata.

Aktiveeri ja tõsta

  Muudab klõpsatud akna aktiivseks ja toob esiplaanile. Klõpsu aknas avatud rakendusele ei edastata.

#### Sisemine aken, tiitliriba ja raam

Alumises sektsioonis saab määrata lisategevusi juhul, kui klõpsu ajal aknas hoitakse all muuteklahvi (vaikimisi &Alt;).

Ka siin on võimalik määrata tähendusi hiire vasaku, keskmise ja parema nupu klõpsule.

Valikud on järgmised:

Langetab

  Eemaldab akna ekraani allossa, viies ta vaateväljalt minema.

Liiguta

  Võimaldab valitud akent lohistada töölaual.

Mitte midagi

  Täpselt nagu öeldud - ei juhtu mitte kui midagi.

Tõstab

  Toob akna ekraanil esiplaanile. Kõik aknad, mis tõstetuga kattuvad, varjatakse selle taha.

Muuda suurust

  Võimaldab muuta valitud akna suurust.

Lülita tõstmist ja langetamist

  Tõstab akna, mis ei ole esiplaanil, ning langetab akna, mis on esiplaanil.

### Liigutamine

#### Aknad

Siin saab määrata, millised näevad aknad välja siis, kui neid liigutatakse. Enamik võimalusi nõuab tublisti ressursse, nii et kui soovid muredeta tööd, võid need keelata. Kui sul juhtub aga olema kiire arvuti, siis võib päevake siinmääratu abil muutuda nautimisväärsemaks.

Akna liigutamisel näidatakse selle sisu

  Kui see on lubatud, näidatakse akna liigutamisel kogu selle sisu, mitte ainult akna skeletti. Tulemus ei pruugi siiski olla sugugi rahuldav graafikakiirendita aeglastel arvutitel.

Akna suuruse muutmisel näidatakse selle sisu

  Kui see on lubatud, näidatakse akna suuruse muutmisel kogu selle sisu, mitte ainult akna skeletti. Ka siin ei pruugi tulemus aeglastel arvutitel kuigi ilus olla.

Liigutamisel või suuruse muutmisel näidatakse akna geomeetriat.

  Kui see on lubatud, näidatakse akna suuruse muutmisel väikese kohtspikrina selle suurust pikslites.

Minimeerimise ja taastamise animeerimine

  Kui see on lubatud, näidatakse akna minimeerimisel või taastamisel seda animeeritult.

  Liuguriga saab määrata animatsiooni kiiruse.

Maksimeeritud akende liigutamise ja suuruse muutmise lubamine

  Kui see on lubatud, on ka maksimeeritud akna piirded aktiveeritud ning neid on võimalik liigutada või nende suurust muuta, just nagu tavalistel akendel.

Paigutamine:

  Paigutamisreegel määrab ära, kuidas ja kuhu uus aken töölaual ilmub. Kaval viis püüab vältida akende kattumist, Kaskaad sätib aknad kaskaadi ning Juhuslik kasutab suvalist positsiooni. Keskjoondatud avab kõik uued aknad ekraani keskel ning Nurgas kinni avab aknad nii, et nende vasak ülanurk asuks ekraani vasakus ülanurgas.

#### Haaramistsoonid

Ülejäänud paneelil saab määrata haaramistsoonid. Need on kui magnet töölaua ja kõigi akende servadel, mis seab aknad teineteisega kõrvuti, kui neid omavahel lähemale liigutada.

Piirde haaramistsoon:

  Siin saab määrata ekraanipiirete haaramistsooni. Akna liigutamine määratud kaugusele või lähemale paneb ta kleepuma töölaua serva külge.

Akna haaramistsoon:

  Siin saab määrata akende haaramistsooni. Nagu ekraanipiirete korral, paneb ka siin akna liigutamine teise akna lähedale nad omavahel otsekui magnetiga tõmbuma.

Aknad haaratakse ainult siis, kui nad kattuvad

  Kui see on lubatud, ei haardu aknad pelgalt läheduse peale, vaid peavad kattuma vähemalt määratud väärtuse võrra.

### Muud

Paneelil Muud saab akende käitumise mõningaid elemente veelgi üksikasjalikumalt määrata.

#### Varjamine

Animeerimine

  Kui see on lubatud, animeeritakse akna varjamine või taas lahti kerimine.

Hoveri lubamine

  Kui see on lubatud, kaob akna varjatus otsekohe, kui hiirekursor on mõne aja seisnud varjatud akna tiitliribal. Selle kestuse saab määrata liuguriga.

Lõpuks saab seadistada aktiivsed töölaua piirded. Kui see on lubatud, vahetab hiire liikumine ekraani servale töölauda. See võib olla tulus näiteks akende lohistamisel ühelt töölaualt teisele.

Siin on valikuteks Keelatud (see on vaikeväärtus), Ainult akende liigutamisel ning Alati lubatud. Viimasel juhul saab hiirekursori liigutamisega vastu ekraaniserva alati liikuda uuele töölauale.