&Mike.McBride;
&Jost.Schenck;
Marek
Laane

    bald@online.ee

Tõlge eesti keelde
2003-04-01
3.2
KDE
KControl
heliserver
heli
aRts

## Helisüsteem

Seda juhtimiskeskuse moodulit kasutatakse heliserveri &arts; (&kde; heliserver) seadistamiseks.

### &arts;

Esimene valik nimetusega aRts heliserver käivitatakse KDE käivitamisel lubab või keelab heliserveri &arts;.

&arts;i kohta üldiselt leiad rohkem infot, kui sisestad &konqueror;i asukoharibale `help:/artsbuilder` või uurid &arts-builder; dokumentatsiooni &khelpcenter;es.

Ülejäänud osa paneelist sisaldab heliserveri &arts; seadistamisvõimalusi.

Võrgu jaoks läbipaistev

  Kui see on lubatud, võtab heliserver vastu võrgust tulevaid helisoove. Kui see on keelatud, tunnistab heliserver ainult samast arvutist saabuvaid soove.

Turvalisuse- ja teatmeinfot vahetatakse üle X11 serveri

  Kui võrguläbipaistvus on lubatud, võimaldab see valik turvalisuse- ja teatmeinfo vahetamist. Kui sa ei ole kindel, aga oled lubanud võrguläbipaistvuse, peaksid ka selle sisse lülitama.

Heliserver töötab reaalaja prioriteediga

  Selle lubamine annab heliserverile prioriteedi muude rakenduste ees, mis peaks vältima võimalikke probleeme, näiteks katkendlikku heli.

  Selle valiku kasutamine võib nõuda õigusi, mida tavakasutajal ei ole.

  Samuti eeldab see süsteemilt reaalajatoetust, mis ei pruugi olla võimalik.

  Kui sul puuduvad vastavad õigused või süsteem ei suuda osutada reaalajatoetust, ei põhjusta selle lubamine mingeid probleeme.

Automaatne passiivne režiim pärast:

  &arts; tavatseb lukustada helikaardi, nii et ükski teine rakendus ei saa seda kasutada. Selle võimaluse lubamisel suundub ta teatud aja pärast passiivsesse režiimi, võimaldades audioriistavara kasutada ükspuha millisel rakendusel. Kui &arts; saab uue soovi, suundub ta taas aktiivsesse režiimi ja jätkab normaalset tegutsemist. Selle lubamine võib tekitada mõningase viivituse &arts; rakenduse käivitamisel.

Teadete näitamine rakendusega:

  Rakendus, mida kasutada &arts;-serverilt laekuvate teadete näitamiseks. Vaikimisi on see artsmessage, mida usutavasti ei ole põhjust muuta, enne kui sa ei ole põhjalikult läbi uurinud &arts;i dokumentatsiooni.

Teadete näitamine

  Siin saad valida, kui põhjalikke teateid &arts; sulle näitab. Võid valida ainult veateadete näitamise, silumisteated, mis on tulusad arendajatele (tõenäoliselt on sul seda taset vaja ainult siis, kui tegeledki arendustööga või kui keegi sinu käest seda spetsiaalselt palub), või siis üldised infoteated (näiteks kui &arts; suundub passiivsesse režiimi).

All asub nupp Heliserveri test, mis võimaldab seadistusi järele proovida.

### Heli I/O

I/O tähendab sisend ja väljund ning see paneel võimaldabki sul määrata, kuidas &kde; ja &arts; peaksid suhtlema audioriistvaraga.

Esimene asi, mida saad määrata paneelil Heli I/O, on Heli I/O meetod. Valitu teatab &arts;ile, millist süsteemi kasutada helisisendi ja -väljundina. Praegused valikud on ALSA (Advanced &Linux; Sound Architecture), OSS (Open Sound System), ESD (Enlightenment Sound Daemon), puudumine ning automaatne valik. Enamasti peaks Automaatne valik olema igati sobilik.

Muud valikud on:

Täisdupleks

  See võimaldab heliserveril ühel ja samal ajal heli esitada ja salvestada. See tuleks sisse lülitada, kui kasutad rakendusi (näiteks internetitelefonid), mis nõuavad üheaegset salvestust ja taasesitust.

Kohandatud heliseade:

  Tavapäraselt kasutab heliserver väljundiks seadet nimetusega `/dev/dsp`. Enamikul juhtudel on see täiesti sobiv. Erandiks on see, kui sul on kasutusel devfs, siis peaks siin seisma hoopis `/dev/sound/dsp`. Veel on võimalikud variandid `/dev/dsp0` või `/dev/dsp1`, kui sul on mitut väljundit toetav helikaart või mitu helikaarti.

  Kui kasutad sageli rakendusi, mis ei suhtle &arts;iga ning sinu helikaart seda toetab, võiksid määrata &arts;ile muu seadme kui `/dev/dsp`. Sel moel võivad muud rakendused kasutada vaikeseadet ning &arts; saab töötada veateateid pildumata.

Kohandatud diskreetimissagedus:

  Tavapäraselt kasutab heliserver diskreetimissagedust 44100 Hz (CD-kvaliteet), mida toetab peaaegu igasugune riistvara. Kui sul on teatud Yamaha helikaardid, võid proovida siin määrata sageduseks 48000 Hz, kui aga vanem SoundBlaster kaart, siis ehk 22050 Hz. Võimalikud on küll ka kõik muud väärtused, millel võib teatud kontekstis kindel mõte olla (&ie; professionaalse stuudiovarustuse korral).

Muud kohandatud valikud:

  &arts; võib kasutada ka selliseid seadistusi, mida antud moodulis pakutud ei ole, nii et siin võid panna kirja käsu, mis saadetakse otse rakendusele artsd. Siinmääratu võib vastuolude korral tühistada GUI-s langetatud valikud. Võimalike käskude nägemiseks ava &konsole; ja kirjuta ``artsd` `-h``.

Heli kvaliteet:

  Siin on võimalik määrata, milline on esitatava heli kvaliteet.

  Pane tähele, et parem helikvaliteet võib põhjustada intensiivsemat CPU kasutamist.

  Kui heli tundub liiga aeglasena või CPU kasutus on liiga suur, võiksid vahest kvaliteeti madaldada.

Audiopuhvri suurus (reageerimise aeg)

  Liuguriga saab määrata, ku kiiresti kasutab heliserver arvuti ressursse. Mida kiirem reageerimisaeg, seda suurem on CPU koormus.

  Meiepoolne soovitus on alustuseks määrata väärtus 250 ms ning kasutada seejärel natuke aega &kde;d. Kui sulle tundub, et heli ei ole korralik, suurenda puhvri suurust tasapisi, kuni probleemid kaovad.

### Mikser

Kui oled paigaldanud lisapaketi kdemultimedia, ilmub siia ka &kcontrol;e mikseri seadistamist võimaldav paneel. Lähemalt oleks mikseri kohta siiski soovitav lugeda tema käsiraamatust.

&midi-kcontrol;