# Menüükirjed

Allpool kirjeldatakse kõiki menüükirjeid. Kui vastava menüükirjega on seotud seda sooritada suutev klahvikombinatsioon, tuuakse vaikimisi kiirklahv samuti ära.

## Kontaktide loendi akna menüüd

### Menüü Fail

Fail Ühendus Ühenda kõik

  Loob kõigi kontode ühenduse.

Fail Ühendus Katkesta kõik ühendused

  Katkestab kõigi kontode ühenduse.

Fail Staatus Sea globaalselt kättesaadavaks

  Muudab kõik kontod kättesaadavaks.

Fail Staatus Sea globaalselt eemalolevaks

  Määrab kõik kontod eemalolevaks. Alammenüüst saab valida eemaloleku teate, mis saadetakse kõigile, kes üritavad sulle sõnumit saata &im; süsteemi kaudu, mis sellist võimalust toetab.

Fail Lisa kontakt...

  Avab kontakti lisamise nõustaja.

Fail Loo uus grupp...

  Võimaldab anda uuele grupile nime ja lisab selle kontaktide loendisse.

&Ctrl;S Fail Salvesta kontaktide nimekiri

  Salvestab &kopete; kontaktide nimekirja kettale. Nimekiri salvestatakse ka &kopete; töö lõpetamisel, nii et seda ei pea tingimata käsitsi tegema.

&Ctrl;Q Fail Välju

  Katkestab ühenduse kõigi &im; süsteemidega, sulgeb kõik aknad ja lõpetab rakenduse töö.

### Menüü Redigeerimine

Redigeerimine Saada sõnum...

  Avab sõnumiakna, mis võimaldab valitud kontaktile ühe sõnumi saata.

Redigeerimine Alusta vestlust...

  Avab vestlusakna, mis võimaldab valitud kontaktiga vestlusse astuda.

Redigeerimine Saada fail...

  Kui &im; süsteem seda toetab, avatakse failivalija, kus saab valida faili, mida soovid antud kontaktile saata.

Redigeerimine Liiguta

  (Võimalik ainult kontakti valimise korral) Võimaldab valida alammenüüst mõne grupi, kuhu valitud kontakt liigutatakse.

Redigeerimine Kopeeri

  (Võimalik ainult kontakti valimise korral) Võimaldab valida alammenüüst mõne grupi, kuhu valitud kontakt kopeeritakse. &im; süsteemid, kus on võimalik üht ja sama kontakti hoida serveri kontaktide loendis enam kui ühes grupis, uuendatakse selle käsu valimise järel.

Redigeerimine Eemalda grupist

  (Võimalik ainult kontakti valimise korral) Võimaldab eemaldada valitud kontakti grupist. Kui see ei asu mõnes muus grupis, liigutatakse see kontaktide loendi tipptasemele. Kontakti täielikuks eemaldamiseks kasuta käsku Eemalda kontakt.

Redigeerimine Eemalda kontakt

  (Võimalik ainult kontakti valimise korral) Eemaldab kontakti kontaktide loendist täielikult.

Redigeerimine Nimeta kontakt ümber

  (Võimalik ainult kontakti valimise korral) Annab kontaktile kontaktide loendis uue nime. Selle kasutamisel ei muudeta kontaktide loendi kirjet enam ka juhul, kui kontakt ise oma näidatavat nime muudab. Viimase võimaluse saab uuesti sisse lülitata kontakti omaduste dialoogis.

Redigeerimine Lisa kontakt...

  (Võimalik ainult kontakti valimise korral) Võimaldab valida alammenüüst mõne muu konto ning seeläbi lubab kontaktiga ka muul viisil ühendust luua.

Redigeerimine Lisa oma kontaktide nimekirja

  (Võimalik ainult kontakti valimise korral) Vahel saadavad sulle sõnumi inimesed, keda veel sinu kontaktide loendis ei ole. Sellisel juhul loob &kopete; neile ajutise kirje, kuid nende säilitamiseks oma kontaktide loendis kasuta just seda käsku.

Redigeerimine Omadused

  Omaduste dialoog võimaldab valida valitud elemendile meelepärased ikoonid ja muuta selle nime.

  Kontaktide korral saab muuta sellega seotud &kde; aadressiraamatu kirjet.

Redigeerimine Eemalda grupp

  (Võimalik ainult grupi valimise korral) Eemaldab grupi täielikult kontaktide loendist. Kõik ainult selles grupis olnud kontaktid liigutatakse tipptasemele.

Redigeerimine Nimeta grupp ümber

  (Võimalik ainult grupi valimise korral) Võimaldab anda grupile uue nime.

### Menüü Seadistused

&Ctrl;M Seadistused Menüüriba näitamine

  Näitab/peidab menüüriba.

Seadistused Tööriistariba näitamine

  Näitab/peidab tööriistariba.

Seadistused Olekuriba näitamine

  Näitab/peidab olekuriba.

&Ctrl;U Seadistused Näidatakse võrgus mitteolevaid kasutajaid

  Näitab/peidab kontaktid, keda pole parajasti võrgus. Kui nad võrku tagasi tulevad, ilmuvad nad ka uuesti nähtavale.

&Ctrl;G Seadistused Näita tühje gruppe

  Näitad/peidab grupid, milles pole ühtki liiget või mille kõik liikmed on võrgust ära ja peidetud (vaata eelmise käsu kirjeldust).

Seadistused Kiirklahvide seadistamine...

  Avab &kde; tavapärase kiirklahvide seadistamise dialoogi, kus saab muuta kontaktide loendi aknas toimivaid kiirklahve.

Seadistused Üldiste kiirklahvide seadistamine...

  Avab &kde; tavapärase kiirklahvide seadistamise dialoogi, kus saab muuta kogu &kde; ulatuses toimivaid kiirklahve.

Seadistused Tööriistaribade seadistamine...

  Avab &kde; tavapärase tööriistaribade seadistamise dialoogi, mis võimaldab oma meele järgi seada kontaktide loendi akna tööriistaribasid.

Seadistused Kopete seadistamine...

  Avab Kopete seadistustedialoogi.

Seadistused Pluginate seadistamine...

  Avab pluginate seadistustedialoogi.

### Menüü Abi

Need on tavapärased &kde; abimenüü kirjed:

&help.menu.documentation;

## Vestlusakna menüüd

### Menüü Vestlus

&Ctrl;&Enter; Vestlus Saada sõnum

  Saadab sõnumi.

&Ctrl;S Vestlus Salvesta

  Salvestab vestluse sisu faili.

&Ctrl;P Vestlus Trüki...

  Trükib vestluse sisu.

Vestlus Kontaktid

  See menüü toob ära kõik vestluses osalejad. Samale menüüle pääseb ligi, kui klõpsata hiire parema nupuga kontakti nimel kontaktide loendi aknas, ning see võimaldab ette võtta teatud spetsiifilisi toiminguid, näiteks saata faili, vaadata kasutajainfot või kasutaja blokeerida.

&Ctrl;W Vestlus Sulge

  Sulgeb aktiivse vesetluse. Kui sama akna teistel kaartidel on avatud veel mõni vestlus, jääb aken avatuks.

&Ctrl;Q Vestlus Välju

  Sulgeb kõik antud aknas käivad vestlused ja akna enda.

### Menüü Redigeerimine

&Ctrl;X Redigeerimine Lõika

  Teksti lõikamine käib samamoodi nagu enamikus redaktorites: valitud tekst eemaldatakse ja asetatakse lõikepuhvrisse. Pane tähele, et võimalik on ka tekst valida ja uude kohta lohistada.

&Ctrl;C Redigeerimine Kopeeri

  Teksti kopeerimine käib samamoodi nagu enamikus redaktorites: valitud tekst kopeeritakse lõikepuhvrisse. Pane tähele, et teksti saab ka valida klahvi &Ctrl; all hoides ja lohistada see kopeerimiseks uude asukohta.

&Ctrl;V Redigeerimine Aseta

  Asetamine käib samamoodi nagu enamikus redaktorites: tekst lõikepuhvrist asetatakse kursori asukohta.

### Menüü Vorming

Vorming Lisa emotikon

  Selles menüüs leiduvad kõik emotikonid (smiley'd), mida parajasti valitud emotikoniskeem pakub. Skeemi saab muuta Kopete seadistustedialoogis.

Vorming Tekstivärv...

  Avab värvivalija, kus saab valida teksti värvi.

Vorming Taustavärv...

  Avab värvivalija, kus saab valida tausta värvi.

Vorming Font

  Siin on võimalik muuta vestluses kasutatavat fonti.

Vorming Fondi suurus

  Siin on võimalik muuta vestluses kasutatava fondi suurust.

### Menüü Kaardid

Kaardid Kaardi asukoht

  Selles menüüs saab valida, kas kaardid on näha vestlusakna üla- või alaosas.

&Ctrl;&Shift;B Kaardid Haagi vestlus lahti

  Eraldab valitud vestluse omaette aknasse.

Kaardid Liiguta kaart aknasse

  Selle menüü abil saab vestlusi akende vahel liigutada.

### Menüü Tööriistad

Selles menüüs on elemendid, mida lisavad sinu valitud pluginad. Vaata lähemalt peatükki, mis pajatab pluginatest.

### Menüü Seadistused

&Ctrl;M Seadistused Menüüriba näitamine

  Eraldab valitud vestluse omaette aknasse.

Seadistused Tööriistaribad Peamine tööriistariba (Kopete) näitamine

  Näitab/peidab peamise tööriistariba.

Seadistused Tööriistaribad Staatus (Kopete) näitamine

  Näitab/peidab &kopete; staatuseriba. See on koht, kus on näha semu pilt.

Seadistused Tööriistaribad Vorminguriba (Kopete) näitamine

  Näitab/peidab teksti vormindamise tööriistariba.

Seadistused Olekuriba näitamine

  Eraldab valitud vestluse omaette aknasse.

Seadistused Vestluse liikmete nimekiri

  Selles menüüs saab määrata, kas vestluse liikmete loendit näidatakse vestlusaknast paremal või vasakul pool ja ka seda, kas seda üldse näidatakse.

Seadistused Kiirklahvide seadistamine...

  Avab &kde; tavapärase kiirklahvide seadistamise dialoogi, kus saab muuta vestlusaknas toimivaid kiirklahve.

Seadistused Tööriistaribade seadistamine...

  Avab &kde; tavapärase tööriistaribade seadistamise dialoogi, kus saab muuta vestlusakna tööriistaribad endale meelepäraseks.

### Menüü Abi

Need on tavapärased &kde; abimenüü kirjed:

&help.menu.documentation;