# &kgpgcertmanager;i käsiraamat

Steffen
Hansen

    steffen@klaralvdalens-datakonsult.se

Kalle
Dalheimer
Arendaja
Jesper
Pedersen

    blackie@kde.org

Arendaja
Daniel
Molkentin

    molkentin@kde.org

Arendaja
Marek
Laane

    bald@online.ee

Tõlge eesti keelde
&FDLNotice;
2004-01-17
0.9

&kgpgcertmanager; aitab hallata X509 sertifikaate.

KDE
Kapp
X509
LDAP
gpg
gpgsm

## Sissejuhatus

&kgpgcertmanager; aitab hallata X509 sertifikaate gpgsm võtmekastis ja tõmmata sertifikaate LDAP serveritelt.

## Funktsioonid

### Otsimine

Kui &kgpgcertmanager; käivitub, on ta valmis otsima sertifikaate kohalikus võtmekastis. Kirjuta kasvõi osa sertifikaadi omaniku nimest, vajuta otsimisnuppu ja mõne hetke pärast näed tulemusi.

Tulemusel topeltklõpsu tehes ilmub dialoog sertifikaadi infoga.

Hüpikkastis tööriistaribal on võimalik vahetada režiim "kohalikes sertifikaatides" režiimi vastu "välistes sertifikaatides", et otsida sertifikaate LDAP-serveritelt. Tulemuste ilmudes on võimalik teha igal sertifikaadil topeltklõps, et näha selle infot. Infodialoogil on ka nupp "Impordi kohalikuks", mis võimaldab importida sertifikaadi kohalikku võtmekasti.

### Fail/Välju

Menüükäsuga Fail Välju saab rakenduse sulgeda.

### Vaade/Näita uuesti

Menüükäsk Vaade Näita uuesti sooritab äsjase otsingu uuesti ja näitab uusi tulemusi.

### Sertifikaadid/Uus sertifikaat

Menüükäsk Sertifikaadid Uus sertifikaat käivitab sertifikaadi loomise nõustaja. See aitab sul mõne sammuga valmis saada sertifikaadisoovi. Soovi võib nõustaja töö lõppedes saata sertifitseerimiskeskusele (SK) signeerimiseks või salvestada failina (näiteks flopile, et selle saaks saata postiga SK-le).

Kui oled nõustajas mingi sammuga ühele poole saanud, vajuta nupule Järgmine, et minna edasi järgmise sammu juurde (või nupule Tagasi, et vaadata kriitilise pilguga üle juba tehtu). Sertifikaadi loomise võib igal hetkel peatada, vajutades nupule Katkesta.

Esimene samm nõustajas on sisestada sertifikaadi tarbeks enda andmed. Täitmist vajavad väljad on järgmised:

- Nimi: sinu nimi.

- Asukoht: linn või asula, kus sa elad.

- Organisatsioon: organisatsioon, mida sa esindad (näiteks firma, milles töötad).

- Allüksus: organisatsiooni allüksus, kuhu sa kuulud. Näiteks "Raamatupidamine".

- Maakood: selle maa kahetäheline kood, kus sa elad. Näiteks "EE".

- E-posti aadress: sinu meiliaadress. Kirjuta sinna kindlasti kehtiv aadress, sest sellele saadavad inimesed kirju, kui nad sinu sertifikaati kasutavad.

Järgmine samm nõustajas on valik, kas salvestada sertifikaat faili või saata otse SK-le. Sertifikaadisoovi saatmiseks tuleb määrata failinimi või meiliaadress.

### Import/Sertifikaat

Menüükäsk Import Sertifikaat... võimaldab importida sertifikaadi failist kohalikku võtmekasti

Sertifikaadifaili vorming peab olema mõistetav taustaprogrammile gpg. Täpsema info jaoks vaata gpg ja gpgsm käsiraamatuid.

### Import/CRL

Tavaliselt käitleb taustaprogramm sertifikaadi tühistamise nimekirju (CRL-id) läbipaistvalt, kuid vahel võib olla kasulik importida nimekiri käsitsi kohalikku CRL-puhvrisse.

Seda saab teha menüükäsuga Import CRL....

MÄRKUS: Et CRLi import töötaks, peab rakendus "dirmngr" asuma otsinguteel. Kui menüükäsk Failist... ei ole lubatud, tuleks pöörduda süsteemi administraatori poole ja paluda tal paigaldada dirmngr.

Kohaliku CRL vahemälu sisu saab vaadata menüükäsuga Vaade CRL vahemälu.... See tekitab dialoogi infoga vahemälus asuvate CRLide ning sertifikaadi sõrmejälgede kohta igas CRLis.

### Administraatori juhised

#### Sertifikaadi loomise nõustaja kohandamine

&kgpgcertmanager; lubab kohandada välju, mida kasutajal on lubatud täita oma sertifikaadi loomisel.

Loo süsteemses failis `kgpgcertmanagerrc` grupp CertificateCreationWizard. Kui soovid kohandada atribuutide järjekorda või lubada ainult teatud elementide näitamist, loo võti `DNAttributeOrder`. Argumendiks võivad olla `CN,SN,GN,L,T,OU,O,PC,C,SP,DC,BC,EMAIL`. Kui soovid täita väljad eelnevalt määratud väärtustega, pane vajalikud väärtsed kirja kujul atribuut=väärtus. Kui soovid, et atribuut oleks nõutav, lisa selle järele hüüumärk (nt. `CN!,L,OU,O!,C!,EMAIL!`, mis muide esineb ka vaikekonfiguratsioonis).

KIOSKi režiimi muutujate `$e` kasutamine lubab hankida väärtused keskkonnamuutujatest või konkreetsest skriptist või binaarfailist. Kui soovid lisaks keelata mõne välja muutmise, kasuta muutujat `$i`. Kui soovid keelata nupu Lisa minu aadress kasutamise, määra `ShowSetWhoAmI` väärtuseks 'väär' (false).

&kde; KIOSKi raamistiku iseloomu tõttu muudab muutmist vältiva lipu `$i` pruukimine kasutajal selle tühistamise võimatuks. Sellel on oma kindel mõte. Muutujaid `$i` ja `$e` saab kasutada mis tahes muu &kde; rakendustest tarvitatava võtmega.

Järgnev näide selgitab kohandamisvõimalusi:

    [CertificateCreationWizard]
    ;Keelab isiklike andmete kopeerimise aadressiraamatust, ei luba kohalikku tühistamist
    ShowSetWhoAmI[$i]=false

    ;määrab kasutaja nimeks $USER
    CN[$e]=$USER

    ;määrab firma nimeks "Minu firma", keelab muutmise
    OU[$i]=Minu firma

    ;määrab osakonna nime hankimise skripti väärtusest
    O[$ei]=$(lookup_dept_from_ip)

    ; määrab riigiks EE, kuid lubab kasutajal seda muuta
    C=EE

### Abi

Menüü Abi sisaldab tavapärast &kde; abimenüüd.

&help.menu.documentation;

## Autorid ja litsents

&kgpgcertmanager;i autoriõigus 2002: Steffen Hansen, Kalle Dalheimer ja Jesper Pedersen, autoriõigus 2004: Daniel Molkentin.

Dokumentatsiooni autoriõigus 2002: Steffen Hansen, autoriõigus 2004: Daniel Molkentin

### Kaasaaitajad

- Steffen Hansen hansen@kde.org

- Kalle Dalheimer kalle@kde.org

- Jesper Pedersen blackie@kde.org

- Daniel Molkentin molkentin@kde.org

&underGPL; &underFDL;

&documentation.index;